Европэм и чемпионатым макIуэ
Мэлыжьыхьым и 24-м щыщIэдзауэ франджым и Монпелье къалэм дзюдомкIэ Европэм и чемпионат щекIуэкIынущ. Урысей Федерацэм и командэ къыхэхам и щIыхьыр абы щахъумэнущ ди лъахэгъу щIалэхэми.
Франджым утыку къыщихьэнухэм яхэтщ илъэситI и пэкIэ иужьу екIуэкIа Европэм и чемпионатым щытекIуахэу Мудрэн Беслъэнрэ (кг 60) Джэданэ Алимрэ (кг 66), абы дыжьын медалитI къыщызыхьа Хьэбэчыр Мурат (кг 81). КъищынэмыщIауэ, а зэхьэзэхуэм хэтынущ Пекин щекIуэкIа Олимпиадэм и чемпион, Къэбэрдей-Балъкъэр къэрал университетым и студент Галстян Арсен.
Монпелье щыIэну Европэм и чемпионатым гуп зэпеуэхэри щхьэзакъуэ зэхьэзэхуэхэри хэтынущ. Дыщыгугъынщ абы ди щIалэхэр Iыхьэншэ щымыхъуну.
Къэхъун Бэч.
